CELEX: C2005/205/22
Language: el
Date: 2005-08-20 00:00:00
Title: Υπόθεση C-255/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 16 Ιουνίου 2005

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/12
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 16 Ιουνίου 2005
   (Υπόθεση C-255/05)
   (2005/C 205/22)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Μ. Κωνσταντινίδη, επικουρούμενο από τους F. Louis και A. Capobianco, δικηγόρους άσκησε στις 16 Ιουνίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, παραλείποντας να υποβάλει, προ της χορηγήσεως της σχετικής άδειας, το σχέδιο για την κατασκευή της τρίτης γραμμής του αποτεφρωτήρα ASM της Brescia, ο οποίος αποτελεί εγκατάσταση που περιλαμβάνεται στο παράρτημα Ι της οδηγίας 85/337/EΟΚ, όπως έχει τροποποιηθεί, σε εκτίμηση των περιβαλλοντικών επιπτώσεων κατά τα άρθρα 5 και 10 της οδηγίας 85/337/ΕΟΚ, όπως έχει τροποποιηθεί, και
               
                           —
                        
                        
                           παραλείποντας να θέσει στη διάθεση του κοινού, σε ένα ή περισσότερα προσβάσιμα σημεία, επί χρονικό διάστημα επαρκές προκειμένου το κοινό να έχει τη δυνατότητα να διατυπώσει τις παρατηρήσεις του προ της λήψεως αποφάσεως εκ μέρους της αρμόδιας αρχής, την αίτηση χορηγήσεως άδειας για τη λειτουργία της τρίτης γραμμής του αποτεφρωτήρα της Brescia, την απόφαση περί χορηγήσεως της άδειας, καθώς και αντίγραφο της άδειας αυτής,
                        
                     
                           —
                        
                        
                           παρέβη τις υποχρεώσεις που υπέχει από τα άρθρα 2, παράγραφος 1, και 4, παράγραφος 1, της οδηγίας 85/337/ΕΟΚ (1) του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ (2) του Συμβουλίου, της 3ης Μαρτίου 1997, και από το άρθρο 12, παράγραφος 1, της οδηγίας 2000/76/ΕΚ (3) του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων·
                        
                     
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η εταιρία ASM Brescia SpA διαχειρίζεται αποτεφρωτήρα δύο γραμμών για τη λειτουργία του οποίου χορηγήθηκε άδεια το 1993. Εντούτοις, προ του 2003, η ASM Brescia SpA προέβη στην κατασκευή «τρίτης γραμμής» αποτεφρώσεως απορριμμάτων.
   Η τρίτη γραμμή του αποτεφρωτήρα της Brescia χαρακτηρίζεται ως εγκατάσταση που εκτελεί εργασίες ανακτήσεως υπό την έννοια του σημείου R1 του παραρτήματος ΙΙΒ της οδηγίας 75/442/EΟΚ και έχει δυναμικότητα μεγαλύτερη των 100 τόνων ημερησίως. Ο εν λόγω αποτεφρωτήρας έπρεπε, συνεπώς, να υποβληθεί στη διαδικασία εκτιμήσεως των περιβαλλοντικών επιπτώσεων (στο εξής: ΕΠΕ) υπό την έννοια της οδηγίας 85/337/ΕΟΚ, όπως τροποποιήθηκε.
   Εντούτοις, όπως επιβεβαιώνουν και οι ιταλικές αρχές, το σχέδιο κατασκευής της τρίτης γραμμής δεν υποβλήθηκε ούτε σε διαδικασία ΕΠΕ ούτε σε ειδική εξέταση (εξέταση της δυνατότητας εφαρμογής της διαδικασίας ΕΠΕ). Συγκεκριμένα, η ιταλική νομοθεσία δεν προβλέπει τη γενική υποβολή σε διαδικασία ΕΠΕ σχεδίων που αφορούν εγκαταστάσεις διαχειρίσεως απορριμμάτων, όπως επιτάσσουν οι διατάξεις της οδηγίας 85/337/ΕΟΚ, αλλά προβλέπει πολλές εξαιρέσεις που περιορίζουν σημαντικά το πεδίο εφαρμογής της εν λόγω οδηγίας.
   Η Επιτροπή υποστηρίζει ότι ο αποκλεισμός της εφαρμογής της διαδικασίας ΕΠΕ επί των εγκαταστάσεων που εκτελούν εργασίες ανακτήσεως δεν ερείδεται στην κοινοτική νομοθεσία και συνιστά, ως εκ τούτου, πρόδηλη παραβίασή της.
   Όσον αφορά το άρθρο 12 της οδηγίας 2000/76/EΚ, η Επιτροπή προσάπτει στις ιταλικές αρχές ότι, εν αντιθέσει προς τις επιταγές του εν λόγω άρθρου, δεν προέβησαν στη δημοσίευση της αιτήσεως χορηγήσεως άδειας για τη λειτουργία της τρίτης γραμμής και της σχετικής αποφάσεως χορηγήσεως της άδειας.
   
      (1)  EEEE L 175 της 5ης Ιουλίου 1985, σ. 40.
   
      (2)  EΕΕΕ L 73 της 3ης Μαρτίου 1997, σ. 5.
   
   
      (3)  ΕΕΕΕ L 332 της 28ης Δεκεμβρίου 2000, σ. 91.